Diari Oficial de la Generalitat Valenciana


Sumari del DOGV 4610, del 17-10-2003 (2003/10007)

Juí ordinari número 828/2002. Cèdula de notificació.
----------------------------------------------------

### Dades del document

Número de DOGV
:   4610

Data del DOGV
:   17-10-2003

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2003/10228


Organisme emissor
:   Jutjat de Primera Instància Número 12 de València

Tipus de document
:   Anunci

Juí ordinari número 828/2002. Cèdula de notificació. [2003/Q10754]
  
Part demandant: Aldaiturriaga
  
Part demandada: Valencia Liderana, SL, mitjançant l'administrador d'esta José M. Benique
  
En el juí a què es fa referència s'ha dictat la resolució el text de la qual, literalment, diu:
  
«Sentència
  
Jutge que la dicta: Miguel Ángel Casañ Llopis.
  
Lloc: València.
  
Data: 10 de març de 2003
  
Part demandant: Aldaiturriaga
  
Advocada procuradora: Rocío de los Ángeles Gómez Escrihuela
  
Part demandada: Valencia Liderana, SL
  
Objecte del juí: reclamació de quantitat
  
Antecedents de fet
  
1. La procuradora Rocío Gómez Escrihuela, en nom del demandant Aldaiturriaga, mitjançant un escrit que per torn de repartiment li va correspondre a este jutjat, va promoure una demanda en què al·legava com a fets i fonaments de dret els que va estimar oportuns i va acabar demanant que es dicte una sentència per la qual es condemne Valencia Liderana, SL, a pagar a la meua representada la quantitat de 57.085,01 euros, més els interessos de demora corresponents des de la interposició de la demanda, i la imposició de les costes causades.
  
2. Després d'admesa a tràmit la demanda i citat a termini el demandat Valencia Liderana, SL, i transcorregut el termini legal sense haver comparegut, el demandat va ser declarat en rebel·lia, i es va acordar seguir el curs de les actuacions i es va notificar esta resolució al demandat en la forma establida en la llei.
  
3. Després de rebudes a prova les actuacions per la part actora, es va proposar una prova documental, del resultat de la qual, que consta en les actuacions, es farà més endavant l'oportuna valoració. Atés que esta prova va ser l'única de les admeses, es va acordar deixar les actuacions concloses i per a sentència, de conformitat amb el que disposa l'article 429.8 de la Llei d'Enjudiciament Civil.
  
4. En la tramitació d'estes actuacions s'han observat totes les prescripcions i el terminis legals, tret del termini per a dictar sentència com a conseqüència del cúmul d'assumptes pendents de resolució.
  
Fonaments de dret
  
1. Atés que s'estimen suficientment provats els fets de la demanda gràcies a la documentació aportada, és procedent estimar la demanda en totes les seues parts i condemnar la part demandada perquè pague a l'actora la quantitat reclamada, d'acord amb la teoria general de les obligacions, articles 1.088 i següents i articles 1.214 i 1.254, tots ells del Codi Civil.
  
2. En aplicació del que disposa l'article 394 de la Llei d'Enjudiciament Civil, les costes s'imposaran a la part les pretensions de la qual hagueren sigut totalment rebutjades, en este cas al demandat.
  
Vists els articles esmentats i el altres de general i pertinent aplicació:
  
Decisió
  
Amb l'estimació íntegra de la demanda interposada per Rocío A. Gómez Escrihuela, procuradora judicial i d'Aldaiturriaga, condemne Valencia Liderana, SL, a pagar a la part actora la quantitat reclamada de cinquanta-set mil huitanta-cinc euros i un cèntim (57.085,01 euros), més els interessos legals i al pagament de les costes causades.
  
Manera d'impugnació: mitjançant un recurs d'apel·lació davant la Audiència Provincial de València (article 455 LECn).
  
El recurs es prepararà mitjançant un escrit presentat en este jutjat en el termini de cinc dies hàbils comptadors des del sendemà de la notificació, limitat a citar la resolució apel·lada, manifestant la voluntat de recórrer, amb expressió dels pronunciaments que impugna (article 457.2 LECn).
  
Esta és la meua sentència, que pronuncie, mane i firme.
  
Publicació: la sentència anterior va la donar, llegir i publicar el jutge que la va dictar, estant realitzant ell mateix audiència pública en data de hui, de la qual cosa jo, el secretari judicial, en done fe.
  
València, 10 de març de 2003».
  
En atenció al desconeixement de l'actual domicili o residència de la part demandada, mitjançant la provisió de 24 de setembre de 2003, el jutge, de conformitat amb l'establit en els articles 156.4 i 164 de la Llei 1/2000, d'Enjudiciament Civil, ha acordat la publicació del present edicte per a portar a efecte la diligència de notificació.